Essaïd Belkalem

Essaïd Belkalem (lahir 1 Januari 1989) merupakan pemain bola sepak Algeria yang kini bermain untuk kelab JS Kabylie secara pinjaman dari Watford. Beliau juga mewakili pasukan kebangsaan Algeria. Beliau bermain di posisi pertahanan.

Kerjaya kelab
Pada 2008, Belkalem menyertai kelab senior, JS Kabylie dari kelab remaja. Dalam musim 2009–2010, Belkalem telah membuat 20 penampilan dan menjaringkan satu gol.

Pada 18 Julai 2010, Belkalem menjaringkan gol tunggal JS Kabylie selepas menang ke atas kelab Mesir, Ismaily dalam perlawanan peringkat kumpulan Liga Juara-Juara CAF 2010 dengan tandukan cantik pada minit ke-75.

Pada Februari 2013, kontraknya akan tamat pada bulan Jun, Belkalem merasakan bahawa beliau akan meninggalkan JS Kabylie pada akhir musim untuk menyertai kelab Eropah.

Granada
Pada Jun 2013, Belkalem telah menandatangani kontrak selama lima tahun bersama kelab La Liga, Granada, dengan perpindahan percuma.

Watford
Belkalem menandatangani untuk bersama kelab Watford secara pinjaman selama satu musim pada 12 Ogos 2013. Beliau membuat debut bersama Watford ketika menang 2-0 ke atas Bournemouth pada 28 Ogos 2013 dalam perlawanan Piala Liga Inggeris di mana beliau bermain sehingga minit ke-90. Debut liga beliau ketika seri 1-1 menentang Charlton Athletic pada 14 September 2013.

Watford ingin membeli Belkalem apabila kontraknya akan tamat tidak lama lagi, kemudian, Belkakem dibeli oleh Watford pada Jun 2014.

Trabzonspor (pinjaman)
Selepas berpindah ke Watford pada musim panas 2014, Belkalem berpindah ke kelab Süper Lig Turki, Trabzonspor selama satu musim secara pinjaman di bawah bekas pengurus Algeria, Vahid Halilhodžić.

Kerjaya antarabangsa
Pada 12 Mei 2012, Belkalem telah dipanggil buat pertama kali untuk menyertai pasukan kebangsaan Algeria untuk perlawanan kelayakan Piala Dunia FIFA 2014 menentang Mali dan Rwanda, dan perlawanan timbang balik kelayakan Piala Negara-Negara Afrika 2013 menentang Gambia. Pada 4 September, beliau membuat debut untuk Algeria dalam perlawanan pusingan kedua kelayakan Piala Negara-Negara Afrika 2013 menentang Libya, Algeria menang tipis 1-0.

Pada 31 Mei 2014, Belkalem menjaringkan gol pertamanya untuk Algeria ketika menentang Armenia, 3-1. 

Belkalem kemudian termasuk skuad Algeria ke Piala Dunia FIFA 2014, di mana beliau bersama rakan sepasukan lain membantu Algeria layak ke pusingan 16 buat pertama kali dalam sejarah.

Gol antarabangsa

Rujukan

Kelahiran 1989
Orang hidup
Orang dari Mekla
Orang Kabyle
Pemain bola sepak Algeria
Pemain JS Kabylie
Pemain Ligue Professionnelle 1 Algeria
Pemain Kejohanan Negara-Negara Afrika 2011
Pemain Piala Negara-Negara Afrika 2013
Pemain Piala Dunia FIFA 2014
Pemain bola sepak Granada CF
Pemain Watford F.C.
Pemain Liga Bola Sepak Inggeris
Pemain bola sepak Trabzonspor
Pemain Süper Lig
Pemain US Orléans
Pemain JS Kabylie